شەفەق نیوز/ ١٨ خوەنەوار لە ناڕەزایل سلێمانی، ئمڕوو دووشەممە،  لەوەر رۊیوەڕۊیبۊین وەگەرد ئاسایش لە نزیک زانکۆی سلێمانی زەخمدار بۊن.
سەرچەوەیگ رایبەت وە ئاژانس شەفەق نیوز وت: ناڕەزا زەخمدارەیلە بریانە خەسەخانەی شار لە سلێمانی.
وەرجەیە،  نۊینەر خوەنەوارە ناڕەزایلە ئەرا ئاژانس شەفەق نیوز وت: دۊیەتیگ خوەنەوار لە سلێمانی زەخمدار بۊی ز دۊیای ئەوەگ دەزگا ئەمنیەیلە گاز ئەسرڕشن وەشانن، تا وە زوور ناڕەزایلە بچۊچیەن، وەرجەیە بڕێ لەلیان ەەسگیر بکەن.
لەلای خوەیانیش مامووستایلیگ لە زانکۆی سلێمانی وە تونی رەخنە و شەرمەزار دەسدریژی لەبان خوەنەرارە نارەزایلە کردن، و دووپات کردن ک دەسدریژیکردن لەبانیان پێشێلکردنە ئەرا ب٣ندەیم ماف مرۆڤ جەهانی.
ئارام قادر وەزیر خوەنەواری باڵا و توێژینەوەی زانستی لە هەرێم کوردستان وت: داوایل خوەنەوارەیلە گونجیاگ وسرووشتیە، وتیش: لە یەکەم هەفتەی وەرگردن کابینەی وەزارەتەگە داوای گلەوداین و خاسەوکردن دەرماڵەی مانگانیان کرد.
